Sabinet | Die manifestering van teorie in die skoolhoof se rol in onderwysersamewerking : &apos;n gevallestudie : geesteswetenskappe
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Die manifestering van teorie in die skoolhoof se rol in onderwysersamewerking : &apos;n gevallestudie : geesteswetenskappe Navigate this Journal About Current issue Previous issues Submit a paper Contact the editor OA African Journal Archive ISSN :
395 - 421
Instructional leadership, Kwalitatiewe studie, Onderrigleierskap, Onderwysersamewerking, Professional learning community, Professionele leergemeenskap, Qualitative study, Teacher collaboration, Transformasionele leierskap and Transformational leadership
Abstract HTML Metrics Related Content Abstract Die afgelope twee dekades het uitgebreide bewyse gelewer van hoe belangrik skoolleierskap is om doeltreffende skole tot stand te bring. Een van die belangrikste rolle van &apos;n skoolhoof wat uit die literatuur geblyk het, is dat die skoolhoof &apos;n samewerkingskultuur moet bevorder. Die studie waarop hierdie artikel baseer is, ondersoek die skakel tussen skoolleierskap en geselekteerde leierskaps- en onderwysersamewerkingsteorieë. Vorige studies by &apos;n laerskool in Gauteng het sterk onderwysersamewerking in die skool aan die lig gebring. Dié skool is dus doelbewus gekies om die sienings van die skoolhoof vas te stel ten opsigte van die vestiging en instandhouding van &apos;n professionele onderwysersgemeenskap in die skool. Vir die doel van hierdie studie is die volgende modelle/teorieë gekies en kortliks beskryf: onderrig- en transformasionele leierskap; die samewerkingsteorie van Gajda (2004); die basiese beginsels van Lambert se raamwerk (1998); Mitchell en Sackney (2001) se model van vermoëbou in &apos;n leergemeenskap; en die dimensies van &apos;n professionele leergemeenskap. Dié modelle is gebruik om die handelinge en gedrag van die skoolhoof in die studie te vertolk. Wesenlik was dit &apos;n kwalitatiewe studie waarin data deur middel van &apos;n aantal onderhoude met die skoolhoof versamel is. Die data-ontleding is deur middel van selektiewe kodering gedoen, waardeur die volgende kategorieë bepaal is: &apos;n fokus op uitnemendheid in die skool ("Dink nuut"); onderwyserleer ("As daar min of geen onderwysersamewerking is nie, mis jy die kern"); en &apos;n kultuur en struktuur vir personeelsamewerking ("Alles gaan uiteindelik oor kontinuïteit en kommunikasie"). Hoewel die skoolkonteks en die skoolhoof se leierskapstyl die bevindinge beïnvloed het, het die skoolhoof se handelinge aspekte van die teorieë oor onderrig- en transformasionele leierskap en die samewerkingsmodelle van professionele ontwikkeling geopenbaar.